बटरपासून ते ज्यूसपर्यंत सगळेच पदार्थ फ्रिजमध्ये ठेवणे चुकीचे

मुंबई : आजकाल जवळजवळ सर्व घरांमध्ये फ्रिज असतोच असतो. हिवाळा असो वा उन्हाळा, फ्रिजचा वापर अगदी दररोज केला जातोच. फ्रिजमध्ये खराब होऊ नये म्हणून अन्नपदार्थ, फळे, ज्यूस अगदी मसाले देखील काहीजण ठेवतात. फ्रिजमुळे अगदी कोणतेही खाद्यपदार्थ फ्रिजमध्ये ठेवण्याची सवय झाली आहे. पण हे बऱ्याच जणांना हे माहित नाही की सगळेच पदार्थ फ्रिजमध्ये ठेवायचे नसतात. कारण काही पदार्थ फ्रिजमध्ये ठेवणे योग्य नाही. अन्यथा त्यामुळे ते पदार्थ तर खराब होतीलच पण त्यांच्या सेवनाने आपल्यालाही त्रास होऊ शकतो. जाणून घेऊया असे कोणते अन्नपदार्थ आहेत जे फ्रिजमध्ये ठेवल्यास विषात बदलू शकतात.

आपण सर्व काही रेफ्रिजरेटरच्या दारात ठेवतो.

दूध आणि दह्यापासून ते कच्च्या आणि शिजवलेल्या भाज्यांपर्यंत, आपण बहुतेक अन्नपदार्थ रेफ्रिजरेटरमध्ये ठेवतो. काही लोक कुकीज, चॉकलेट आणि फळे देखील रेफ्रिजरेटरमध्ये ठेवतात. परंतु सर्व पदार्थ रेफ्रिजरेटरमध्ये ठेवू नये. काही वस्तू अशा आहेत ज्या रेफ्रिजरेटरमध्ये ठेवल्यास खराब होऊ शकतात.

हेही वाचा : मतदान व मतमोजणी परिसरात १०० मीटर प्रतिबंधित क्षेत्र; जिल्हादंडाधिकाऱ्यांचे आदेश जारी

ज्यूस

कोणत्याही फळांचे ज्यूस खूप कधीही फ्रिजमध्ये ठेवू नयेत. मुख्य म्हणजे फळांचा ज्यूस हा ताजा काढूनच पिणे योग्य आहे. पण फळांचा ज्यूस बनवून तसाच कित्येक दिवस फ्रिजमध्ये ठेवल्याने तो खराब होतो आणि असा ज्यूस प्यायल्याने आपल्याला फूड पॉयझनसारखा त्रास होऊ शकतो.

कच्चे मांस

जर तुम्ही कच्चे मांस रेफ्रिजरेटरमध्ये ठेवत असाल तर लक्षात ठेवा की त्याला खूप थंड तापमानाची आवश्यकता असते. ते फार दिवस फ्रिजमध्ये ठेवू नये. त्यामुळे मांस खराब होऊ शकते. ज्यामुळे बॅक्टेरिया आणि अन्न विषबाधा होण्याचा धोका अनेक पटींनी वाढू शकतो.

केळी ठेवू नयेत

केळी कधीही रेफ्रिजरेटरमध्ये ठेवू नयेत. त्यामुळे त्या लवकर काळी पडतात तसेच त्याची चव खराब होऊ शकते.

दही

जर तुम्ही दही रेफ्रिजरेटरमध्ये ठेवत असाल तर तापमानातील बदलामुळे त्याची पोत बदलू शकते किंवा ते लवकर आंबट होऊ शकते. म्हणून, दही देखील रेफ्रिजरेटरमध्ये ठेवू नये.

दूध

हा अत्यंत नाशवंत पदार्थ आहे. जर तुम्ही दूध रेफ्रिजरेटरच्या ड्रॉवरमध्ये ठेवले तर ते उघडल्याने ते गरम हवेच्या संपर्कात येते, ज्यामुळे ते लवकर खराब होऊ शकते.

बटर

बहुतेक घरांमध्ये, बटर रेफ्रिजरेटरच्या दारात किंवा फ्रिजमध्ये ठेवल्याने ते लवकर खराब होते. तसेच ते सतत ठेवल्याने ते गोठते त्यामुळे त्याची पोत आणि चवही बदलते.